מי שקנה את חברת מסילת הברזל של פלורידה, מידי כונסי הנכסים באותה שנה, ובמחיר מגוחך, היה אותו משקיע צפוני עשיר, דיקרסון, בעוד יולי עצמו נאלץ לעוזבה. הוא פעל לאחר מכן במספר חברות מסילות ברזל נוספות ("Peninsular Railroad Company", "Tropical Florida Railway Company" וכן "Fernandina and Jacksonville Railroad Company"), במשך כחמש עשרה שנה, בעוד דיקרסון, באמצעות חברת המסילה המקורית, ששינתה את שמה, משלים את בניית מסילת הברזל של פלורידה, למלוא אורכה המתוכנן, עד לטמפה. גם דיקרסון איבד את השליטה בחברה בהמשך, ב-1881, עקב קשיים כספיים חדשים אליהם היא נקלעה.
כתוצאה ממכלול פעולותיו אלה של יולי מייחסים לו כיום את הקמתה של רשת מסילות הברזל הענפה של כל פלורידה ובשל פעילותו זו הוא אף זכה לכינוי "אבי מסילות הברזל של פלורידה".
סוף הדרך.
ב-1880 עזב יולי את פלורידה ועבר, תחילה לוושינגטון ולאחר מכן לניו יורק, בה נפטר ב-1886. הוא קבור בבית הקברות "Oak Hill" בוושינגטון. עם מותו כתב עליו ה"וושינגטון פוסט": "כסנאטור מפלורידה, יולי היה מוכר לציבור יותר מהמדינה אותה הוא ייצג".
על שמו קרוי מחוז לוי שבמערב פלורידה, מחוז שנוסד ב-1845 וכיום יש בו כ-40,000 תושבים. בנוסף, קרויה על שמו גם העיר יולי סיטי, עיר בת קצת יותר מ-10,000 תושבים כיום, במחוז נסאו, בצפון מזרח פלורידה. הן מחוז לוי והן העיר יולי שוכנים לצידה של מסילת הברזל, אותה יזם והקים לפני כ-150 שנה, מחוף אחד של פלורידה לחופה הנגדי.
ב-12 באוגוסט 1970 הוכרו שרידי מטעי הסוכר של דייוויד לוי יולי, במחוז הומוססה ("Homosassa") שבמרכז חופה המערבי של פלורידה, כאתר מורשת לאומית של ארצות הברית. יולי הקים את המטעים ב-1850, החל לגדל ולייצר בהם בפועל סוכר, תפוזים, כותנה ורום ב-1851 והם פעלו עד 1864, עת כוחות מדינות הצפון כבשו והשמידו אותם. בשיא זוהרם הועסקו בהם כ-1000 עבדים והם השתרעו על פני שטח של כ-20 קמ"ר (כ-5,000 אקר).
בשנת 2000 הכירו מזכירות המדינה של פלורידה וליגת הערים של פלורידה, במשותף, ביולי, כ"אישיות חשובה של פלורידה" ("Great Floridian"), אחד מ-385 אישים שכאלה, שהוכרו בשל פועלם לאורך ההיסטוריה, למען פלורידה.
תעלה מרצפת
ננו חריר
ננו נקבובית
ננונקבובית
מרכז הצעירים
תאודור קרנר (סופר)
קרל תאודור קֶרנֶר (בגרמנית: Carl Theodor Körner; 23 בספטמבר 1791 - 26 באוגוסט 1813) היה משורר וחייל גרמני. לאחר שהות בווינה, שבה חיבר מספר קומדיות קלות ועבודות נוספות עבור הבורגתיאטר, הוא הפך לחייל והצטרף לליצו פרייקור בהתקוממות הגרמנית נגד נפוליאון בונפרטה. במהלך תקופה זו הפגין אומץ אישי בקרבות רבים, ועודד את חבריו לנשק בעזרת שירים פטריוטיים יוקדים שכתב, אחד מהם הוא ה-"Schwertlied" (שיר החרב), שנכתב במהלך הפוגה בלחימה מספר שעות בלבד לפני מותו, והולחן על ידי פרנץ שוברט. הוא כונה לעיתים קרובות "טירטאוס הגרמני", כמחווה למשורר היווני. ציטוט מפורסם שלו: "רק כוח יוצא דופן צריך לשאוף ליוצא דופן" (Nur ungewöhnliche Kraft darf nach Ungewöhnlichem streben).
יצירות.
כרך השירים הראשון שלו פורסם תחת הכותרת "Knospen" (הוצאת באדס, 1810). מבין הקומדיות שלו, "Die Braut" (הכלה, 1812), ו-"Der Grüne Domino" (המסיכה הירוקה, 1812) זכו להצלחה רבה, ו-"Der Nachtwächter" (שומר הלילה, 1812) היה ראוי לציון. הדרמה "Zriny" (צריני), טרגדיה היסטורית, היא השאפתנית ביותר מבין יצירותיו. רבים מהשירים מהשנים בצבא הולחנו על ידי קרל מריה פון ובר.
מבחר משירי הקרב שלו נערך על ידי אביו ופורסם תחת הכותרת "Leier und Schwert" (ברלין, 1814). כל יצירותיו פורסמו בהוראת אימו, ונערכו על ידי הוצאת שטרקפוס (כרך אחד, ברלין, 1834; ארבעה כרכים, 1838).
מונדיאל 2022
מונדיאל 2022 (בערבית: كأس العالم لكرة القدم ٢٠٢٢) הוא טורניר גביע העולם בכדורגל לנבחרות גברים ה-22, המתוכנן להיערך בקטר בין ה-20 בנובמבר ל-18 בדצמבר 2022. הטורניר הוא הראשון שמתקיים בעולם הערבי והשני בלבד שנערך באסיה, לאחר מונדיאל 2002 שהתקיים בקוריאה הדרומית וביפן. בנוסף, מונדיאל זה צפוי להיות המונדיאל האחרון בן 32 נבחרות, כאשר החל מהמונדיאל הבא (מונדיאל 2026 בארצות הברית, קנדה ומקסיקו) ישתתפו בטורניר 48 נבחרות.
בשל הקיץ החם השורר בקטר, הטורניר צפוי להיערך בחודשים נובמבר ודצמבר, והוא יהיה הראשון שאינו מתקיים בחודשים מאי, יוני או יולי, והוא ייערך בפרק זמן מקוצר של 29 ימים.
אלופת העולם המכהנת היא צרפת.
בחירת המדינה המארחת.
המכרזים לבחירת המארחות של מונדיאל 2018 ומונדיאל 2022 החלו בינואר 2009 והסתיימו ב-2 בדצמבר 2010 עם הכרזת מארחות שני הטורנירים על ידי פיפ"א.
בניגוד למונדיאלים הקודמים, בהם נבחרה המדינה המארחת כ-7 שנים לפני הטורניר, החליטה פיפ"א לבחור ביום אחד מארחת לשני טורנירים. המדינות החברות בפיפ"א הוזמנו להגיש את הצעותיהן עד ל-16 במרץ 2009 לשני הטורנירים גם יחד או לאחד מהם בלבד. לפי חוקי פיפ"א, יבשת שאירחה טורניר לא יכולה לארח את שני הטורנירים הבאים, דבר שהשאיר את יבשות אוקיאניה, אסיה ואמריקה הצפונית כמארחות האפשרויות היחידות לאירוח הטורניר ב-2022.
כמועמדות סופיות לאירוח הטורניר ב-2022 נותרו ארצות הברית, אוסטרליה, יפן, קוריאה הדרומית וקטר, כאשר בתום הצבעה נבחרה קטר לאירוח הטורניר.
חשדות על טוהר ההצבעה.
לאחר המינוי של קטר לאירוח הטורניר הופיעו בכמה מגזינים נחשבים, ברחבי העולם ובהם הפראנס פוטבול, הסאנדיי טיימס, ואף בתוכנית "פנורמה" של הרשת הבריטית BBC, שורה ארוכה של תחקירים, בהם נחשפו חשדות שההצבעה הייתה פסולה. על פי החשד בכיר לשעבר בפיפ"א, קטרי בשם מוחמד בין-חמאם, שבעברו אולץ להתפטר מפיפ"א בשל חשדות לקניית קולות בהתמודדות לנשיאות פיפ"א, שילם מעל חמישה מיליון דולרים לבכירים אחרים בארגון כדי להבטיח שקטר תזכה באירוח המונדיאל. הפרשה זכתה לכינוי "קטרגייט". החשדות הוכחשו על ידי קטר ועל ידי נשיא פיפ"א ספ בלאטר.
במאי 2014 ספ בלאטר אמר כי בחירת קטר למארחת המונדיאל היא טעות של פיפ"א.
ההכנות לקראת הטורניר.
ב-10 ביולי 2013 הודיעה ממשלת קטר כי תשקיע 200 מיליארד דולרים בהכנות למונדיאל. במהלך שנה זו יצאו מספר תחקירים על אבדות בנפש מבין העובדים בהקמת התשתיות לקראת המונדיאל.
בינואר 2014 אמר המזכיר הכללי של פיפ"א, ג'רום ואלקה: "הטורניר לא יתקיים ביוני-יולי. נובמבר-ינואר נראים החודשים הטובים ביותר".
ב-19 במרץ 2015 הוחלט כי הטורניר ייערך בחודשים נובמבר-דצמבר 2022.
באפריל 2017 החליטה קטר לקצץ את תקציב המונדיאל ב-40%.
אצטדיונים.
המונדיאל בקטר יערך ב-8 אצטדיונים (מהם שישה חדשים ושניים ששופצו והורחבו) ובחמש ערים, האצטדיון שיארח את הגמר הוא האצטדיון הבינלאומי בלוסייל.
תחילה הוצעו 12 אצטדיונים.
מוקדמות.
שש הקונפדרציות היבשתיות של פיפ"א מארגנות תחרות מוקדמות משלהן. כל אחת מ-211 הנבחרות החברות בפיפ"א זכאיות להתמודד בטורניר המוקדמות. קטר, כמארחת המונדיאל, העפילה אוטומטית למונדיאל. עם זאת, AFC (קונפדרציית הכדורגל של אסיה) חייבה את קטר להשתתף בשלב המוקדמות מכיוון שהם משמשים גם כמוקדמות לגביע אסיה בכדורגל 2023. סנט לוסיה וקוריאה הצפונית פרשו מהמוקדמות לפני תחילת המשחקים.
חלוקת המקומות בין הקונפדרציות נידונה על ידי מועצת פיפ"א ב-30 במאי 2015 בציריך לאחר קונגרס פיפ"א ה-65. המועצה החליטה שהחלוקה שנקבעה ב-2006 ושימשה במונדיאלים 2010, 2014 ו-2018, תישאר גם במונדיאל 2022:
לוח זמנים.
לוח הזמנים של המשחקים אושר על ידי פיפ"א ב-15 ביולי 2020. משחק הפתיחה, בהשתתפות המארחת קטר, ייערך ב-21 בנובמבר 2022 בשעה 13:00 שעון מקומי () באצטדיון אל-בית. בשני הסיבובים הראשונים בשלב הבתים יתקיימו ארבעה משחקים בכל יום בשעות 13:00, 16:00, 19:00 ו-22:00, ואילו בסיבוב האחרון ובשלב הנוקאאוט ייערכו שני משחקים ב-18:00 ושני משחקים ב-22:00. המשחק על המקום השלישי ייערך ב-17 בדצמבר באצטדיון ח'ליפה, והגמר ייערך ב-18 בדצמבר באצטדיון האייקוני לוסייל, שניהם בשעה 18:00.
בניגוד לטורנירים קודמים בהם מקומות וזמני המשחק נקבעים מראש לפני ההגרלה, הקצאת המשחקים ליום ושעה ספציפיים תתבצע רק לאחר הגרלת שלב הבתים שתתקיים לאחר פגרת הנבחרות במרץ 2022. בשלב הבתים, משחקי כל בית ייערכו באצטדיונים הבאים:
שיפוט.
ב-19 במאי 2022 פיפ"א פרסמה את צוות השיפוט שנבחר לשפוט את משחקי המונדיאל. הרשימה כוללת 36 שופטים, 69 קוונים, ו-24 שופטי וידאו. הרשימה כוללת שופטות, לראשונה אי פעם בטורניר גברים גדול.
סטפני פרפרט הצרפתית, סלימה מוקאנסאנגה הרואנדית, ויושימי ימאשיטה היפנית הפכו לשופטות הכדורגל הראשונות שזומנו למונדיאל גברים. אליהן יצטרפו גם שלוש קווניות, גם זאת לראשונה. פרפרט שפטה את גמר גביע העולם בכדורגל נשים 2019. השופט הגמבי באקארי גסאמה והקוון הארגנטינאי חואן פבלו בלאטי זומנו למונדיאל בפעם השלישית. בלאטי היה קוון בגמר מונדיאל 2018.
הגרלת המשחקים.
הגרלת שלב הבתים נערכה בדוחה, קטר ב-1 באפריל 2022 בשעה 19:00 שעון ישראל.בשעת ההגרלה היו ידועות 29 משתתפות מתוך 32. שתי הזוכות בפלייאוף הבין־יבשתי ( ו) והמנצחת במסלול א' בשלב הפלייאוף () לא היו ידועות בשעת ההגרלה. 28 הנבחרות דורגו לפי הדירוג העולמי של פיפ"א שפורסם ב-31 במרץ 2022, וחולקו לארבעה דרגים: